הוועדה לקידום מעמד האישה, כנסת 17, פרוטוקול מספר 40, 2007-02-13 11:00

גדעון סער: צהריים טובים, אני מתנצל על האיחור שנבע מהתמשכות דיון ומהומה בעקבותיו, בנושא אחר של הצעת חוק שלי.

גדעון סער: אני מקווה שחבר הכנסת מגלי וואהבה יצטרף אלינו.

גדעון סער: בנושא הראשון שעל סדר היום, אני מבקש לא לקיים היום הצבעה לבקשת חברת הכנסת רוחמה אברהם, שהיא אמורה לעמוד בראש אותה ועדת משנה לקידום יזמות עסקית לנשים.

גדעון סער: מדובר באישור הרכב של ועדה, ולכן צר לי שבאתן רק בגלל זה, אבל אני צריך להתחשב בבקשת מי שאמורה לעמוד בראש הוועדה הזאת.

גדעון סער: על כן אני דוחה את הנושא הזה למועד אחר.

גדעון סער: אנחנו עוברים איפה לדיון, בנושא תעסוקת נשים במגזר הדרוזי והצ'רקסי.

גדעון סער: עושים את זה כחלק מיום שבו הכנסת מציינת ביום מיוחד נושאים שונים הנוגעים למגזר הדרוזי והצ'רקסי.

גדעון סער: כך אנחנו עושים בוועדה הזאת, ובשמחה.

גדעון סער: הדוברת הראשונה היא ולריה סייגלשיפר, קיבלתי את המכתב.

גדעון סער: בבקשה.

ולריה סייגלשיפר: אני אדבר על נושא של קרן סיוע לעסקים קטנים.

ולריה סייגלשיפר: הקרן הקיימת שהממשלה מציעה סיוע לעסקים קטנים, אינה נגישה לנשים.

גדעון סער: האם את מתכוונת להתייחס לנושא הדיון?

עוטאה שתייוי: אם יורשה לי, גם העניין של קרן לעסקים קטנים, או עסקים קטנים, ועידוד יזמות עסקית, אני חושבת שהוא נוגע לכל הנשים, אבל גם לנשים דרוזיות, ואפשר להתייחס לזה מהפן הזה לפחות.

ולריה סייגלשיפר: כמו שהתחלתי להגיד, קרן הסיוע לעסקים קטנים, שהממשלה כרגע מציעה, אינה נגישה לנשים, משום שהיא לא לוקחת בחשבון את המצב הייחודי של נשים.

ולריה סייגלשיפר: אפשר לסכם את המשפט הזה, איך היא לא לוקחת בחשבון את התנאים הייחודיים של נשים, בזה שהקרן מתייחסת לכל הלווים והלוות בצורה שווה.

ולריה סייגלשיפר: במה צריכים לבוא לידי ביטוי הדירוגים האלה.

ולריה סייגלשיפר: כמו למשל, תנאי החזרה של ההלוואה, או הריבית שהבנק או הקרן לוקחת על ההלוואה עצמה.

ולריה סייגלשיפר: הדרישה לערבויות.

ולריה סייגלשיפר: נושא ערבויות מהווה מחסום מאוד רציני בפני נשים, שרוצות להקים עסקים זעירים או קטנים.

ולריה סייגלשיפר: הקרן שהיום קיימת, סיוע לעסקים קטנים, נותנת ערבות של 70%, ו-30% האחרים, נשים צריכות, או כל מי שמבקש הלוואה, צריך לספק מהכיס האישי.

ולריה סייגלשיפר: אתן עוד דוגמה אחת, והיא הדרישה להון ראשוני.

ולריה סייגלשיפר: היום הקרן לסיוע עסקים קטנים, מבקשת, דורשת 20% הון ראשוני על מנת לקבל הלוואה.

ולריה סייגלשיפר: זה בכלל לא לוקח בחשבון את המצב של נשים.

ולריה סייגלשיפר: בכלל, הנשים העניות.

ולריה סייגלשיפר: בפרט, שבדרך כלל נמצאות בפריפריה.

ולריה סייגלשיפר: צריך להיות דרוג בסכומים של הקרן.

ולריה סייגלשיפר: על סכומים קטנים, לא צריכה להיות דרישה להון ראשוני.

גדעון סער: סליחה שאני קוטע אותך, אני לא מצליח להבין את הקשר של הדברים לנושא הדיון, שהוא תעסוקת נשים במגזר הדרוזי והצ'רקסי.

גדעון סער: האם תוכלי להתייחס לנושא.

גדעון סער: אני מוכן לדבר על כל נושא אבל לא היום.

גדעון סער: היום יש נושא לישיבה.

עוטאה שתיווי: אם כבר אנחנו מדברים על יזמות עסקית, וגם בקרב האוכלוסייה הערבית בכלל, וגם בקרב נשים דרוזיות, אז אפשר לדבר על הנושא של יזמות עסקית כפתרון לבעיית התעסוקה בקרב האוכלוסייה הערבית, ובטח על הקרן בערבות המדינה, שאינה נגישה באופן כללי לנשים.

גדעון סער: בבקשה, חבר הכנסת מגלי והבה.

גדעון סער: אחריו, תציג את המחקר שהונח על שולחן הוועדה, בנושא נתונים על הדרוזים ושוק העבודה בישראל.

מגלי והבה: אני רוצה לברך אותך בסך הכל פעמיים.

מגלי והבה: פעם אחת שלקחת עליך בתחילת הקדנציה הזאת את הוועדה לקידום מעמד האשה.

מגלי והבה: במיוחד לאור הניסיון שיש לך, והיכולות שהוכחת בעבר, אתה מצליח לקדם את הנושא הזה, כמו שהרבה מהנשים היו רוצות לתת לך כתף.

מגלי והבה: לצערי הרב, אני לא חבר בוועדה הזאת, לא בגלל שאני לא רוצה, כיוון שאתה יודע, ואתה נלחם עכשיו בהצעת חוק לצמצם את מספר חברי הכנסת בוועדות.

מגלי והבה: אי אפשר להתחלק, אבל אני סמוך ובטוח, שמה שאתה עושה בכלל במעמד האשה, לאורך כל הזמן שאתה מלווה את הנושא, אני רואה את ההישגים, אני רואה את האיכפתיות.

מגלי והבה: הנשים התברכו ביושב ראש כמוך.

מגלי והבה: במסגרת היום, אני רוצה לברך את אותן נשים מהמגזר הדרוזי והצ'רקסי.

מגלי והבה: וגם את חברות הכנסת שנמצאות כאן, וגם מכל המגזרים.

מגלי והבה: את היום הזה הקדשנו בוועדות הכנסת, לנושא חיזוק המגזר הדרוזי והצ'רקסי בכל התחומים.

מגלי והבה: היה דיון בוועדת הפנים, על מצב הרשויות ותכניות המתאר.

מגלי והבה: אני רק סוקר את זה, ולא רוצה להכניס לכן את הדברים שהם כרגע על שולחן הדיונים.

מגלי והבה: היה דיון בוועדת הכלכלה בקידום התיירות, והתיעוש בכפרים הדרוזים.

מגלי והבה: היה דיון בוועדת העבודה והרווחה.

מגלי והבה: במשך היום יש דיון בוועדת החינוך, אחרי הדיון כאן, אתן מוזמנות להצטרף.

מגלי והבה: אדוני היושב ראש, אחרי 58 שנות מדינה, אנחנו עדיין מוצאים פערים גדולים בכל התחומים בין המגזרים, כשאנחנו באים לשים את האצבע על הנושאים, אנחנו רואים שיש כיוון.

מגלי והבה: אבל אם הלקח מהיום הזה שהוועדה למעמד האשה תשים לה את היעדים, למצוא את העניין שאתה דן בו היום, תעסוקת נשים, שזה נושא מאוד חשוב.

מגלי והבה: יש לנו הישג במגזר הדרוזי, שמספר האקדמיות הדרוזיות עברו את מספר הסטודנטים, זה הישג כשלעצמו.

מגלי והבה: אבל התקדמנו בנושא הזה של יותר ויותר סטודנטיות במגזר הדרוזי, עדיין אנחנו לא מוצאים להן מקומות תעסוקה.

מגלי והבה: אני גם מדבר על התעסוקה, כל העבודות שהן חשובות, לא רק מזכירה באגף כלשהו, לא עוד מנהלת בעירייה, או ברשות.

מגלי והבה: קודם כל שיהיו חברות כנסת איתי, שאני לא אהיה בודד כאן.

מגלי והבה: להרים את הכפפה מהסולם הגבוה, עם כל המכלולים של שילובם של הנשים הדרוזיות והצ'רקסיות בכל התעסוקות הראויות.

מגלי והבה: אני רוצה לראות יותר מנכ"ליות במשרדי ממשלה, מנהלות מחוזות במשרד החינוך.

מגלי והבה: אין שום סיבה שלא תהיה.

מגלי והבה: יש את היתרונות, יש לנו את הגברות שהצליחו לתפוס תפקידים.

מגלי והבה: אנחנו רואים תזוזה חיובית מאוד בכל המובנים.

מגלי והבה: אני גם רואה כאן איתנו בישיבה, את המנכ"לית מרית דנון, שכמובן מנהלת את הרשות למעמד האשה.

מגלי והבה: אני יודע את היכולות שלך, לפני שתפסת את התפקיד הזה, להניע ראשי ממשלות מכל הקשת הפוליטית.

מגלי והבה: יש לך תפקיד גדול לקדם את הנושא של התעסוקה, של נשים דרוזיות וצ'רקסיות בכל מכלול התעסוקה.

מגלי והבה: היום הקדשנו את הנושא רק למגזרים האלה, אבל אני מדבר על כל הנשים, גם למגזר הערבי, וגם למגזר היהודי.

מגלי והבה: אבל היום תסלחו לנו שלקחנו את הנושא בצורה סקטוריאלית, ולכן, חברות, אני זוכה לסיוע ולכתף חמה גם של חברות הכנסת שנמצאות כאן, גם של יושב ראש הוועדה.

מגלי והבה: כפי שאמרתי אדוני, אם בסופו של היום הזה נשים לנו את הבעיות שהמגזרים האלו סובלים בתחום התעסוקה, ויהיה לנו מעקב בעוד חצי שנה, מה התקדם מהיום הזה, ביחד אני אעמוד לרשותך לצורך העניין, עד שתהיינה חברות כנסת מהמגזר הזה כאן, נמשיך ללוות את הנושא ולעמוד לצידך.

מגלי והבה: אני רוצה להודות לכן, ולהתנצל שאני צריך לחזור לדיונים במקומות אחרים.

מגלי והבה: המשך היום שלנו, יש אירוע באודיטוריום בשעה שתיים וחצי, כולכן מוזמנות.

מגלי והבה: אחר כך בכנסת אנחנו מעבירים סוף סוף חוק להקמת בית המורשת וחקר העדה הדרוזית, בתקציב של 30 מליון שקלים.

מגלי והבה: תמיד ראיתי מחברי חבר הכנסת גדעון סער, גם כיושב ראש הוועדה כאן, גם כיושב ראש הקואליציה, וגם כיושב ראש האופוזיציה, כמנוף שמקדם, נלחם למען המטרות האלה.

מגלי והבה: ולפעמים אני רואה את עצמי מחוזק ונדחף ממנו, לא פחות ממני.

מגלי והבה: ועל זה אני רוצה לברך אותך, ולהודות לכולכן.

גדעון סער: תודה לסגן יושב ראש הכנסת, חבר הכנסת והבה.

גדעון סער: יישר כוח על הצעת החוק שאתה מביא היום בקריאה הראשונה.

גדעון סער: אני מציע שלפני שנפתח בדיון, נשמע את הסקירה שהוכנה על ידי הגברת אורלי לוטן.

אורלי לוטן: הכנו סקירה כללית על תעסוקה במגזר הדרוזי.

אורלי לוטן: אני אחדד מספר נקודות שנוגעות לנשים.

אורלי לוטן: רק איזושהי מלת הקדמה, יום העיון למגזר הדרוזי-הצ'רקסי, אבל מכיוון שאין נתונים במקור רשמי אחר על הצ'רקסים, התמקדנו כאן בדרוזים.

אורלי לוטן: אנחנו רואים מגמות שדי דומות, למה שמאפיין את אוכלוסיית הנשים המוסלמיות.

אורלי לוטן: רק צריך לזכור דבר אחד, שכל הזמן מדברים על חסמים, חסמים של נשים, חסמים של דת.

אורלי לוטן: כאן יש איזושהי נקודה נוספת, שכל הנשים, כמעט מאה אחוז מתרכזות בפריפריה.

אורלי לוטן: אנחנו מדברים על מחוז חיפה והצפון, כמעט מאה אחוז מהאוכלוסייה הדרוזית.

אורלי לוטן: אחד המאפיינים העיקריים של שוק העבודה, אנחנו מסתכלים על שיעור ההשתתפות בכוח העבודה.

אורלי לוטן: זה אומר אחוז הנשים מגיל 15 ומעלה, שאו עובדות או מחפשות באופן פעיל עבודה.

אורלי לוטן: אנחנו רואים שהיום זה מתקרב ל-20% אצל הנשים הדרוזיות.

גדעון סער: כמה מתוכן עובדות?

אורלי לוטן: רובן עובדות, למעלה מ-70% עובדות.

אורלי לוטן: אבל 25% לא עובדות, זה שיעור האבטלה, הבלתי מועסקות מתוך כוח העבודה הוא 25%, הוא גבוה פי כמה, אפשר להגיד שסדרי גודל ממה שקיים גם אצל הגברים הדרוזים, ששם זה בערך 7%, וגם אצל הנשים היהודיות.

אורלי לוטן: כאשר מדברים על שיעור ההשתתפות, כלומר, נשים שמחפשות עבודה, או עובדות, אנחנו רואים קפיצה, בערך הכפיל את עצמו מאז קום המדינה.

אורלי לוטן: עדיין הוא עומד על שיעור יחסי נמוך של 20%.

אורלי לוטן: זה דומה לשיעור שקיים אצל הנשים המוסלמיות, אבל זה פחות מחצי מהשיעור שקיים אצל היהודיות.

אורלי לוטן: זה 56% היום, וזה שליש ממה שקיים אצל הגברים הדרוזיים, זה עומד על פי 60%.

אורלי לוטן: כשאנחנו מסתכלים על המועסקות, אנחנו רואים שרק 40% בערך מועסקות במשרה מלאה, 60% מועסקות במשרה חלקית.

אורלי לוטן: ולזה תהיה השלכה ישירה על השכר שלהן.

אורלי לוטן: כשבודקים את ההשתנות של שיעור ההשתתפות בכוח העבודה לפי מאפיינים שונים, יש לכם גרפים בעמודים הבאים.

גדעון סער: בנתון הזה שאת ציינת, שבו 19.6% שיעור ההשתתפות.

גדעון סער: כלומר, 80% לא מחפשות עבודה.

אורלי לוטן: נכון לא באופן רשום.

אורלי לוטן: 80% לא חיפשו עבודה, זה דומה למה שקיים אצל הנשים המוסלמיות.

אורלי לוטן: אנחנו רואים גם אצל נשים בכלל, ובמיוחד מאוד חזק אצל הנשים הדרוזיות, השתנות של שיעורי ההשתתפות בכוח העבודה לפי פרמטרים שונים, גיל, מספר ילדים, אבל בעיקר השכלה.

אורלי לוטן: יש גרף בעמוד 5, שמתאר את שיעור ההשתתפות בכוח העבודה לפי השכלה.

אורלי לוטן: רואים שאצל נשים בעלות השכלה על-תיכונית ואקדמית, כשאנחנו משווים בין המגזר הדרוזי ליהודי, שיעור ההשתתפות של הנשים הדרוזיות, עולה על זה של הנשים היהודיות, זה מה שצריך לזכור.

אורלי לוטן: זה גם יכול להסביר את העלייה בשיעור ההשתתפות שאנחנו רואים בשנים האחרונות.

אורלי לוטן: כי במקביל היתה גם עלייה בשיעור ההשכלה אצל הנשים הדרוזיות.

מרינה סולודקין: אבל יש סיבות שיש אבטלה.

אורלי לוטן: כשאנחנו בודקים את השכר, רואים שהשכר הממוצע של הנשים הדרוזיות היה 2,400 שקלים, זה חצי בערך מהשכר הממוצע של הגברים הדרוזים.

אורלי לוטן: זה שליש בערך מהשכר הממוצע במשק.

אורלי לוטן: אני מניחה שיש לזה שתי סיבות עיקריות.

אורלי לוטן: הרוב מועסקות במשרה חלקית, אין לנו נתונים על השכר פר שעה.

אורלי לוטן: דבר אחרון שבדקנו, את ההשתתפות של דרוזים ודרוזיות בשירות המדינה, לא כולל מורים ומורות.

אורלי לוטן: אנחנו רואים שבסך הכל בשרות המדינה יש 338 דרוזים.

אורלי לוטן: שהם רק 0.6% מהשיעור שלהם.

אורלי לוטן: באוכלוסייה השיעור שלהם הוא 1.6%.

אורלי לוטן: כלומר, בערך שליש.

גדעון סער: זאת אומרת פרופורציונלית 40%.

אורלי לוטן: נשים וגברים מתוך הדרוזים רק 14% הן נשים.

אורלי לוטן: זו מגמה הפוכה ממה שקיים אצל העובדים היהודים בשירות המדינה.

אורלי לוטן: אנחנו מדברים על 64% של נשים, ו-36% של גברים.

אורלי לוטן: אבל זה דומה המצב של הדרוזים למה שקיים אצל העובדים המוסלמים בשרות המדינה.

אורלי לוטן: נקודה נוספת, שלא כתובה במבוא, אבל קשורה למה שאתם דיברתם על היזמות.

אורלי לוטן: כשבודקים את המעמד בעבודה, כשבודקים עבודה של הדרוזים, שיעור העצמאיים והיזמים הוא כפול מאשר במגזר היהודי.

אורלי לוטן: גם בקרב גברים וגם בקרב נשים.

אורלי לוטן: אנחנו כן רואים איזשהו נסיון של האוכלוסייה, ללכת לאפיק של יזמות ולהיות עצמאיים, כמפלט מזה שכנראה קשה להשתלט בשוק העבודה.

מרינה סולודקין: לא קשה, זה בלתי אפשרי.

גדעון סער: אני מודה לך.

גדעון סער: יש לי כמה מסקנות ביניים, אבל בסוף הדיון.

מרינה סולודקין: אני מאוד שמחה שאנחנו מציינים כאן את יום העדה בוועדה למעמד האשה.

מרינה סולודקין: מה ששמענו בדיווח הראשון והשני, אני יכולה לומר שהתמונה לא טובה בכלל.

מרינה סולודקין: אנחנו רואים שהמכשול לתעסוקת הנשים זה לא השכלה.

מרינה סולודקין: בתעסוקת הנשים יש מכשולים אחרים לגמרי, וזה חוסר תשומת לב לפיתוח גם תשתיות וגם תחבורה ציבורית במקומות.

מרינה סולודקין: דבר שני, שמעתי על קרן של הלוואות של נשים, ואני רוצה להצטרף לדרישה, ולזעקה, כי אם אומרים לנו שנותנים מסכומים של 500 אלף שקלים, זאת אומרת שזה לא עסקים קטנים ובינוניים.

מרינה סולודקין: רוצים לתת רק לעסקים גדולים.

מרינה סולודקין: אני מתעסקת גם ביזמות של עולים, ואותה ועדה כמו ביזמות הנשים, תנאים של הלוואות, גודל של הלוואות, לא מתאימים בכלל לאופי העסקים.

מרינה סולודקין: כאן, בוועדה הזאת, דחינו מסיבות אדמיניסטרטיביות, ישיבת תת ועדה בנושא של עסקים.

מרינה סולודקין: אנחנו צריכים להקדיש את כל זמננו, ואת מרצנו שההלוואות ותנאים של ההסדר יהיו אחרים לגמרי.

מרינה סולודקין: במגזר הדרוזי, צריכים ללחוץ על הממשלה, על משרדי התשתיות והתעסוקה.

מרינה סולודקין: אני חושבת שבושה וחרפה שנתנו יד לדבר הזה, להעביר את המפעלים.

מרינה סולודקין: אתה זוכר שעשינו את זה, כי זה מכת מוות, בתעסוקה של עדות, מיעוטים ושל נשים.

מרינה סולודקין: בגלל זה צריך לחשוב איך להחזיר את התעסוקות המסורתיות למקומות האלה.

מרינה סולודקין: ואפשר לעשות את זה.

מרינה סולודקין: וגם לפתח תנאים של מדינה מודרנית לפחות בתקופה תעשייתית, אנחנו בתקופת ההיי-טק, אנחנו במאה התשע עשרה, לא במאה העשרים.

גדעון סער: תודה לחברת הכנסת סולודקין.

שרה מרום שלו: אני באה מוועדת הפנים, הנושאים גם כן עלו, בדיוק כמו שעולים פה.

שרה מרום שלו: גם עלו הנושא של נשים מוכות.

שרה מרום שלו: הבעיה היא למה רק 20% עובדות.

שרה מרום שלו: האם בגלל זה שהן לא יכולות להגיע לעבודה.

שרה מרום שלו: מה הבעיה?

שרה מרום שלו: במגזר היהודי, ואפילו במגזר הערבי--

גדעון סער: מבנה מסורתי.

שרה מרום שלו: לא, אני לא חושבת.

גדעון סער: סליחה, רבותי, לפי זעקות השבר שמענו פה נתונים.

גדעון סער: לפי הנתונים ששמענו, 19 עובדות, או מבקשות להשתלב, כשמתוך ה-19%, 25% אבטלה שהוא אחוז מאוד גבוה.

גדעון סער: אבל 81% במקום אחר, צריך גם עם זה להתמודד.

גדעון סער: ולא רק בדרך של הכחשה והדחקה.

שרה מרום שלו: זה בדיוק מה שאני שואלת.

שרה מרום שלו: מה הבעיה של 80% הנשים הללו.

שרה מרום שלו: אני לא חושבת ש-81% האלה לא רוצות לעבוד, כנראה שיש סיבה.

שרה מרום שלו: מה שאנחנו צריכים לבדוק, למה הן לא עובדות.

שרה מרום שלו: אלה שעובדות ואין להן תעסוקה, בוודאי שצריך לדאוג להן, על זה אין ויכוח.

שרה מרום שלו: אבל אנחנו צריכים לבדוק למה 81% מהן בכלל לא מבקשות עבודה, האם זה הבית, האם החברה, מה קרה שאחוז כל כך גבוה לא יוצא לעבודה.

גדעון סער: תודה.

אורית נוקד: אני חושבת שהנתונים כפי שהספקתי לקרוא הם באמת חמורים, וצריך למצוא את הדרך איך להעלות את שיעור התעסוקה, שלא נדבר על האבטלה הגבוהה אצל הנשים הדרוזיות, ובכלל יש בעיה שנוגעת לכל הנשים במדינת ישראל.

אורית נוקד: מצד אחד, לעודד את הקרנות, כפי שהוזכר קודם, אני רואה כאן את לילך, ואני חושבת שלעסקים הקטנים, ולמרכזי היזמויות, יש חשיבות מאוד מכרעת בקידום נשים בכלל, ובפרט לגבי הנשים מהמגזר הדרוזי.

אורית נוקד: כשעבדתי כסגנית שר במשרד של שמעון פרס, ואני רואה כאן את בת שבע, מתוך מחשבה על הנושא של הנשים, ולא מדובר רק בנשים שיש להן השכלה רחבה, שהן ברך כלל כן מצליחות להגיע למקומות עבודה, אלא נשים שאין להן השכלה, אז חשוב מאוד חשוב מאוד לעודד אותן, לפתוח יזמויות, שבהן הן תצלחה להשתלב בסביבה הטבעית שלהן.

אורית נוקד: אני חושבת שניתנו באמת סכומים שאיפשרו לסייע לאותן נשים.

אורית נוקד: למשל, אני זוכרת שעסקו בעסק של די.

אורית נוקד: ג'י.

אורית נוקד: נשים, או צלמות באירועים.

אורית נוקד: שלא לדבר על התחומים שיותר קשורים למלאכה ולתפירה.

אורית נוקד: שבזה חלק גדול מהנשים הן מצטיינות.

אורית נוקד: חייבים לתת לכל הנושאים האלה עידוד ותמיכה.

אורית נוקד: אני אשאר ואשמע את יתר ההמלצות.

אורית נוקד: תודה על הדיון הזה.

אורית נוקד: מה שעוד חשוב לי להגיד, שהדברים האלה חייבים להיעשות בשיתוף עם הנשים האלה מהמגזר הזה, ולא להנחית.

אורית נוקד: כי כאשר מנחיתים, זה מנוכר, וזה לא כל כך מצליח.

גדעון סער: תודה לחברת הכנסת נוקד.

נואף אבו חטום: אני רוצה להתייחס לסקר, הוא משקף ונותן את כל הנתונים, מה שקורה באמת בקרב הנשים באוכלוסייה הדרוזית.

נואף אבו חטום: המצב לא היה כך.

נואף אבו חטום: לפני הרבה שנים, לפני שהעבירו את כל בתי העסק הקטנים להגדה ולירדן, ולמקומות אחרים, המצב לא היה כך.

נואף אבו חטום: מתוך עבודתי בשטח עם אוכלוסיות הנערות והצעירות, ידעתי שהרבה נשים ונערות עבדו במספרות, ובבתי עסק קטנים, והיום הן בעצם מובטלות.

נואף אבו חטום: נכון, שמצד אחד, אנחנו שמחים על העלייה בשנות ההשכלה של הנשים הדרוזיות, ובאמת יש עליה עצומה.

נואף אבו חטום: אבל מצד שני, אלה שלא מצליחות להגיע לאוניברסיטאות וללימודים האקדמיים, נשארות במצבים מאוד קשים, מובטלות וכמעט אין להן עבודה, חוץ מבתי עסק פה ושם.

גדעון סער: את מדברת על המשכילות.

נואף אבו חטום: כן.

נואף אבו חטום: אני שמחה שיש אחוז סביר של נשים שהגיעו לתחומים האקדמיים.

נואף אבו חטום: אבל מצד שני, אלה שלא הגיעו, עדיין מובטלות.

נואף אבו חטום: ומצב האבטלה בכל היישובים הערבים והדרוזים, הוא מצב מאוד קשה.

נואף אבו חטום: אני חושבת שיש צורך ביזמות עסקית, צריכים הרבה סיוע בנושא של יזמות עסקית.

נואף אבו חטום: בנושא של הכשרה מקצועית, אנחנו כל הזמן צועקים לנושא של הכשרה מקצועית.

נואף אבו חטום: צריכים להעסיק את הנערות ברכישת מקצוע לעתיד, גם נשים וגם צעירות.

נואף אבו חטום: זה לא כל כך נכון שזה מסורת.

נואף אבו חטום: החברה הדרוזית עברה את זה.

נואף אבו חטום: היום הן נמצאות בתקופה אחרת לגמרי, כל הנשים הערביות והדרוזיות.

נואף אבו חטום: אנחנו רואים את הפיתות והלבנה, זה גם עסקים.

נואף אבו חטום: אבל צריכים לכבד את זה, וצריך לעזור להן בפיתוח הנושא המסורתי.

נואף אבו חטום: אני רוצה לציין עוד דבר.

נואף אבו חטום: כאשר הן עבדו במתפרות ובכל העסקים הקטנים, המעמד של הנערות בבית היה הרבה יותר גבוה, כי אז היא הביאה משכורת הביתה, והמצב הכלכלי שלה העצים אותה מבחינה חברתית בתוך המשפחה.

נואף אבו חטום: עכשיו אנחנו רואים רגרסיה בנושא הזה.

נואף אבו חטום: אני רוצה להגיד שגם יזמות עסקית, וגם עסקים קטנים, וגם הכשרה מקצועית, פותר את הבעיה של הנשים הלא משכילות, שלא מגיעות לאקדמיה.

נואף אבו חטום: וגם לפתוח לנשים באקדמיה את התחומים של העבודה במשרדי הממשלה, ובכל התחומים אחרים שהן יכולות להגיע לשם.

נואף אבו חטום: תודה.

מרית דנון: אני לא יודעת כמה מהנוכחים כאן מודעים לעובדה שבאוגוסט השנה התקבלה החלטת ממשלה, בדבר הקצאת תקציב ייעודי של שני מיליון שקלים, לקידום נשים דרוזיות וצ'רקסיות עד תווך של שלוש שנים החל 2006 עד 2009.

גדעון סער: 2 מיליון שקלים בשלוש שנים, אני לא יודע מה נעשה בינתיים.

מרית דנון: זה סכום מאוד קטן, ועוד יהיה על זה קיצוץ.

מרית דנון: אבל זה בכל זאת התייחסות.

אורית נוקד: השאלה אם זה ייושם.

מרית דנון: ייושם.

גדעון סער: קשה מאוד לעשות דברים.

מרית דנון: אגיד למה הסכום הזה מיועד.

מרית דנון: הוא מיועד לעשיית סקר צרכים בקרב נשים דרוזיות וצ'רקסיות.

מרית דנון: בימים אלה הרשות יוצאת עם הסקר הזה, נבחר מכון מחקר, וזה יהיה סקר מאוד מעמיק.

מרית דנון: המטרה של הסקר הזה, היא להבין את הצרכים מהשטח, ולא להנחית תכנית מלמעלה.

מרית דנון: אני מקווה שכל הבעיות האלה יעלו, ואני מניחה שהנושא של תעסוקה יעלה במלוא עוצמתו.

מרית דנון: אני נתקלת בבעיה נוספת מתוך סיורים שלנו בשטח, בקרב נשים דרוזיות.

מרית דנון: הנושא של ניידות, שלדעתי מהווה חסם מאוד רציני ביציאה לעבודה.

מרית דנון: אני מדברת על ניידות לא רק מתוך הכפר החוצה, אלא גם בתוך הכפר.

מרית דנון: למשל בעיר כרמל, שזו מועצה מקומית משותפת של דלית אל-כרמל ועוספייא, יש בעיה לנשים להגיע מקצה אחד של הכפר לקצה שני.

מרית דנון: לפעמים אנחנו לא מבינים מה זה, אבל זה אולי מהווה חסם לעבודה.

מרית דנון: וגם לדברים האלה צריך לשים לב.

מרית דנון: עוד משהו שהייתי רוצה להתייחס אליו.

מרית דנון: הרשות לקידום מעמד האשה, בשיתוף עם שרות התעסוקה, יוצאת בתכנית למפות את הנשים הדרוזיות המשכילות, אקדמאיות, לבדוק מדוע הן לא עובדות.

מרית דנון: מה הבעיה במציאת מקומות עבודה.

מרית דנון: אני מניחה שביחד נוכל ליצור איזושהי תכנית שנוכל לסייע בנושא הזה.

גדעון סער: תודה רבה.

גדעון סער: ראש העיר ירכא רפיק סלאמה.

רפיק סלאמה: שלום לכולם, כתושב המקום אני רוצה לומר מספר דברים.

רפיק סלאמה: לדעתי, לא צריך מחקר כדי להגיע לתוצאה.

רפיק סלאמה: תארו לעצמכם ש-19% נשים שעובדות, ו-81% נשים שלא עובדות.

רפיק סלאמה: יש 81% בתי אב שיש להם מפרנס אחד, שזה גם משליך על המצב הסוציו-אקונומי שלא יוצר הרבה דברים שמשפיע גם על הילד, גם על הנכד, גם על כולם.

רפיק סלאמה: צריך ליצור הזדמנות לאשה הדרוזית.

רפיק סלאמה: לבנות את ההזדמנות.

רפיק סלאמה: לבוא ולחקור מבית הספר, אפילו מהגן איך הילדה מתקדמת.

רפיק סלאמה: יש חסמים של הניידות, ויש עוד הרבה חסמים.

רפיק סלאמה: לדעתי לפתור אותם, זה פחות מ-2 מיליון שקלים מה שהולכים להשקיע במחקר.

רפיק סלאמה: אתן דוגמה מירכא.

רפיק סלאמה: לשמחתנו, נפתחו שני בתי חולים סיעודיים, ועוד שני מעונות.

רפיק סלאמה: יש שם

רפיק סלאמה: הייתי בהונגריה, נכנסתי לכפר, בכל בית יש דוכן קטן עם הרבה קישוטים שעשתה.

רפיק סלאמה: יש לי תיק עם עבודות יד, התיק הכי מוצלח שהיה לי, קניתי משם.

רפיק סלאמה: אני ראש רשות מזה שנתיים וחצי, וכל הזמן שומע יש תכנית עתידית, וארבע שנתי, ושלוש שנתי, בשטח אין כלום.

רפיק סלאמה: בשנה שעברה עשיתי פסטיבל, הבאתי בנות שציירו בעבודות עץ, יש הרבה אפשרויות.

רפיק סלאמה: יש הרבה נשים שהולכות לכיוון לימודי מקצוע, תואר וכו'.

רפיק סלאמה: אנחנו צריכים ליצור להן את ההזדמנות הזאת.

רפיק סלאמה: למשל, ירכא, ג'וליס, אבו סנאן, ג'ת, ינוח, זה מרכז שם.

רפיק סלאמה: אפשר ליצור שם מפעל היי-טק

גדעון סער: אבקש מהדוברים לתמצת.

גדעון סער: דבור נז'י מחלקת רווחה בבית ג'אן.

דבור נז'י: סליחה על ההתפרצות.

דבור נז'י: בנושא של תעסוקת נשים ואחוז האבטלה בקרב הנשים.

דבור נז'י: אם נבדוק את זה לעומק, היום אם אני אפרסם שאני מחפש עובדת נקיון למשרה בבית ג'אן, יהיו לי 500 פניות.

דבור נז'י: לנשים צריך גם חינוך, גם פיתוח, יזמות, פיתוח מקומות תעסוקה.

דבור נז'י: ואם הועדה תצא מפה בהכרזה היום, שכל משרדי הממשלה צריכים לתת עדיפות עליונה לשיוויון בין המינים, במיוחד אצל הדרוזים, ולהכניס אפילו למשרדי הממשלה, שיהיה שיוויון מבחינת המועסקות בתוך משרדי הממשלה, אני בטוח שאנחנו עשינו משהו, ולא רק דנו בסוגייה.

גדעון סער: תודה רבה.

נדה ווהבי: מנהלת מחלקה לגיל הרך.

נדה ווהבי: רציתי להתפרץ לגבי מה שאמרו, שנשים שמגיעות לעבודה שהוא מפרסם, עבודות בית או משק או כל העבודות של נקיון.

נדה ווהבי: העבודה הזאת הרגה את כל הנשים הדרוזיות.

נדה ווהבי: האשה הדרוזית היום הגיעה למצב שהיא חייבת לצאת לעבודה.

נדה ווהבי: זה בלתי אפשרי לשבת ולהישאר עם משכורת אחת בבית.

נדה ווהבי: יש לנו הרבה דרישות, ואנחנו רוצים ללמד את הילדים שלנו ברמה הכי גבוהה שיכול להיות.

נדה ווהבי: לצערי הרב, יש בעיה בקטע הזה.

נדה ווהבי: הגבר שמסיים כיתה י"ב ויכול לעשות צבא, הוא יכול להתקבל למשטרה, ולכל התחומים שיכולים להיות.

נדה ווהבי: אבל אצל הנשים הדרוזיות, עדיין לא פרצו דרך, או לא פתחו להן את הדלתות להגיע לעבודות כמו משטרה, שב"ס, וכל עבודה שיכולה להיות במשרדי ממשלה.

נדה ווהבי: לא ראיתי שום משרה משוריינת.

נדה ווהבי: אפילו אקדמית שיכולה לענות על כל הדרישות.

נדה ווהבי: אני נכנסת למכרזים של נציבות שרות המדינה, ואני לא רואה משרה שהיא מתאימה לאשה הדרוזית.

נדה ווהבי: לא רציתי את האשה הדרוזית, אלא הנשים בכלל.

נדה ווהבי: נשים בכלל גם יכולות להתקבל, אבל אני צריכה העדפה מתקנת לנשים הדרוזיות, שהן כל כך רחוקות מלהיות במספרים כמו הנשים היהודיות.

נדה ווהבי: זה מאוד חשוב לי, ואני לא רוצה להיתקע, אם להיות מזכירה או מקסימום עובדת בעירייה, או במשרד החינוך, שאני מורה ולא מתקדמת מעבר לזה.

נדה ווהבי: תודה רבה.

גדעון סער: תודה לך גברתי.

לילך נחמיה: אני רוצה ליידע את החברים בוועדה, שהרשות לעסקים קטנים הקימה בשנת 2006, בשנה שעברה, מוקד יזמות לדרוזים וצ'רקסים בלב הגליל, בשיתוף מת"י כרמיאל ומת"י ירכא.

לילך נחמיה: קיבלתי דיווח, שממש בימים האלו נערכות שתי הכשרות לנשים דרוזיות, בתחום הקוסמטיקה הפעוטונים.

לילך נחמיה: אנחנו מדברים על בערך 100 נשים שלומדות ממש בימים אלו.

לילך נחמיה: התחומים האלה משלבים גם יזמות עסקית, וגם העצמת נשים.

גדעון סער: תודה.

גדעון סער: באיזה היקף?

לילך נחמיה: כ-100 נשים, בעיקר מאזור כרמיאל, יותר בצפון מאשר הגליל.

יוסף אבוחייה: ראש המדור של אלמנות ויתומי צה"ל.

יוסף אבוחייה: רוצה להתחיל דווקא בנקודה האחרונה, אני יכול לומר על השיוויון המוחלט שקיים בעדה הדרוזית, בדת ובמסורת.

יוסף אבוחייה: אני גאה להגיד את הדברים האלה בפה גדול.

יוסף אבוחייה: היום יש לנו בעיה, מבחינת הנשים הלא מועסקות.

יוסף אבוחייה: יש בעיית אבטלה קשה, אחת הבעיות היא בעיית הניידות.

יוסף אבוחייה: דוגמה פשוטה, בבית ג'אן סגרו את המשרד של שרות התעסוקה, שם היו באים פעמיים בשבוע להירשם, כדי לקבל דמי אבטלה.

יוסף אבוחייה: היום הבחורות הדרוזיות מבית ג'אן או מהסביבה, נוסעות לכרמיאל כדי להירשם, ולקבל דמי אבטלה.

יוסף אבוחייה: מכרמיאל צריך להגיע לשם, זה לחץ, זה איום.

יוסף אבוחייה: זו נסיעה, ולפעמים אין להם מספיק דמי נסיעה.

יוסף אבוחייה: אני אומר זאת מתוך השטח, אני בא מהשטח, ומטפל בהרבה בעיות.

גדעון סער: מתי זה נסגר?

גדעון סער: יוסף אבוחייה: לפני שנה.

גדעון סער: אנחנו נלחמים בזה, לפחות שישאירו את המשרד המינימלי.

גדעון סער: סגרו את כל המתפרות, את כל אזור התעסוקה.

גדעון סער: זה הביטוח הלאומי.

יוסף אבוחייה: ביטוח לאומי בשרות התעסוקה.

יוסף אבוחייה: סגרו את הכל.

יוסף אבוחייה: בזמן האחרון כתבתי מכתבים גם לראש הממשלה, בהיותו גם שר העבודה והרווחה.

יוסף אבוחייה: אני מנדב את משרד יד לבנים לבוא ולהירשם פעמיים בשבוע, לתת את ההזדמנות המינימלית גם לנשים הלא עובדות להירשם בשירות התעסוקה שהן מובטלות, ואז האחוזים האלה השתנו.

אורלי לוטן: האחוזים הם מ-2005.

יוסף אבוחייה: אין ספק שבמגזר הדרוזי כולם חיים בצפון.

יוסף אבוחייה: אם אני מסתכל על הנתונים של המועסקים במגזר הדרוזי בכלל, וכל משרדי הממשלה, לא מגיעים לאחוז, זה פחות מאחוז.

יוסף אבוחייה: זה מאוד מצער.

יוסף אבוחייה: היום במגזר הדרוזי כולם חיים בצפון, אין מה לעשות.

יוסף אבוחייה: לנו אין קרובים לא בבאר שבע, ולא בהרצליה, ולא ברעננה.

יוסף אבוחייה: גם בזמן מלחמת לבנון השנייה, לא עקרנו לשום מקום, נשארנו במקום.

יוסף אבוחייה: לפחות, תנו לנו את ההזדמנות להשתלב בתוך משרדי הממשלה, גם אלו שנמצאים במחוז הצפוני.

יוסף אבוחייה: תנו לנשים הדרוזיות.

יוסף אבוחייה: היום אני נלחם כדי להכניס צעירות, יתומות צה"ל, לעסקים ולעבודה ולכל מיני מקומות.

יוסף אבוחייה: בפגישה עם מנכ"ל חברת חשמל, מר אורי בינון, שיבורך.

יוסף אבוחייה: אני מוסר לו ברכות ושיאריך ימים עד אין סוף.

יוסף אבוחייה: הכניס 20, 30 צעירים וצעירות דרוזיות לעבודה בחברת החשמל.

יוסף אבוחייה: מתוך העשרה הראשונים, שבע בחורות דרוזיות עם השכלה גבוהה, השכלה אקדמאית.

יוסף אבוחייה: הן בראיונות, ובשלבי כניסה לעבודה.

יוסף אבוחייה: אני מדבר על החודש האחרון, על הפעילות האחרונה.

יוסף אבוחייה: אם אני ארצה לשלב אותן בעבודה, איפה יאפשרו להן.

יוסף אבוחייה: בחורה שלמרות שהיא משכילה עם תואר ושני, תתחיל לעבוד בתל אביב או בהרצליה, או בבאר שבע או באשדוד, בטח היא לא תעקור ותעבור לגור שם.

יוסף אבוחייה: גם מבחינת מסורת, יש צורך לשמור על המסורת וכל העניינים האלה.

יוסף אבוחייה: אני מבקש שהוועדה הזאת תיקח את הדברים, יש לכם את הכוח להשפיע בכל משרדי הממשלה, בכל התחומים ולהניף את הדברים האלה, ולעזור לנו לקדם את הנושא הזה.

יוסף אבוחייה: אני מודה לכם.

גדעון סער: תודה רבה.

ימן מולא: אני רוצה לציין את הסוגייה של ההכוון המקצועי.

ימן מולא: אמנם אמרנו שאחוז שיעור הסטודנטיות, גובר על שיעור הסטודנטים.

ימן מולא: עדיין יש מחסור בהכוון מקצועי, רוב הסטודנטיות לומדות בפקולטות למדעי החברה, או רוח שמכשירות להוראה אחר כך.

ימן מולא: מכשירות למקצועות שמאשרים להן תעסוקה בזמנים שגרתיים, בזמן שהילדים נמצאים בבית הספר, הן יכולות לחזור הביתה לפני שהבעל חוזר.

ימן מולא: מאחר והאשה עדיין ממלאת בתוך הבית את כל התפקידים של אמא ושל הסבתא שלה ושל כל הנשים, דינה כדין כל הנשים הערביות.

ימן מולא: אני כמרצה בסמינר למורים, באותו חוג יש לי 6 או 7 בנות מאותו כפר, שלומדות את אותו מקצוע.

ימן מולא: הן משקיעות שלוש שנים, הן עובדות, הן לומדות, ואחר כך יש לנו משרה אחת שפנוייה בכפר, אם בכלל יש.

ימן מולא: אני רוצה לציין, שכל הקטע של העברת המתפרות, עדיין לא נמצאו בכפרים חלופות.

ימן מולא: לא הוקמו בתוך הכפרים חלופות שיאפשרו השתלמות נשים בתעסוקה.

ימן מולא: אין היום הרבה מענה לילדים בגיל הרך.

ימן מולא: אני כאמא שעובדת ולומדת, אני מתקשה למצוא מסגרת מתאימה לילדים שלי, שהם בגיל הרך.

ימן מולא: לכן אני נאלצת להיעזר בחמותי, או באמי, שכן אחר כך אני נותנת להם את הפתח להחליט לי איזה עבודה אני צריכה, ובאיזה עיסוק אני צריכה לעבוד, ובאיזה שעות עבודה וכמה שעות.

גדעון סער: אני מבקש לסכם את הדיון.

נדא ווהבי: בעיר הכרמל יש פריצת דרך אחרת.

נדא ווהבי: לא נמצאת אצלנו הבעיה איפה להשאיר את הילדים.

נדא ווהבי: אין לנו בעיה, התגברנו על הקטע הזה.

נדא ווהבי: יש לנו צהרונים, ויש לנו ראש עיר שתמך, פתח הרבה צהרונים ומעונות יום, וכל מה שצריך לילדים בגיל הרך, אין בעיה בעניין הזה.

נדא ווהבי: אפילו ביום לימודים ארוך בבתי הספר, זה גם עוד פתרון לבעיה הזאת.

נדא ווהבי: לאנשים בטירת הכרמל אין בעייה של ניידות.

נדא ווהבי: אני לא מדברת על נשים שצריכות להישאר בתוך הכפר, אני מדברת על משרות שיכולות להיות בחיפה, יכולות להיות בסביבה.

נדא ווהבי: אין לנו בעיה לצאת מהכפר לכיוון העיר ולעבוד.

נדא ווהבי: שתהיה לנו עבודה משרדית מסודרת, וגם בקשר לשעות העבודה במסגרת של 45 שעות או 42 שעות לנשים.

נדא ווהבי: חוסר המקום, או חוסר שיריון העבודות מהנשים הדרוזיות, זה מה שמפריע לנו, ואנחנו צריכים את זה.

גדעון סער: אני מתנצל בפני מי שלא נרשם קודם, אני צריך לסיים את הישיבה.

גדעון סער: אני רוצה להתייחס לנקודות שעלו.

גדעון סער: קודם כל הראייה צריכה להיות ראייה כפולה.

גדעון סער: אחד של המגזר הדרוזי והצ'רקסי, שהוא מגזר נאמן למדינה, תורם למדינה, ושהמדינה מחוייבת להחזיר לו את אותו יחס, דבר שלמרבה הצער, הייתי מעורב במשך השנים בהרבה נושאים שנוגעים לסיוע לעדה, לא קורא כפי שהיינו רוצים שיקרה.

גדעון סער: בתוך זה, הנשים הדרוזיות מהנתונים כפי שהם נמסרו, יש פה בעיות מיוחדות, וקשיים מיוחדים, שנובעים גם ממאפיינים מיוחדים תרבותיים חברתיים, אבל גם מדברים שקרו במהלך השנים, כמו הסגירה של מתפרות, וכפי שנאמר פה, החמירו את המצב, במקום לגרום להעצמה, גרמו לתהליכים הפוכים.

גדעון סער: נקודה שחייבת להיות, זה נושא אחוז השתתפות בשרות המדינה.

גדעון סער: חייב להיות יותר גדול, מייד אגיד מה אני מציע לעשות, ובפרט חייב להיות גדול לגבי נשים דרוזיות, כי הפרופורציה הפוכה כפי ששמענו כאן למה שקורה בשאר האוכלוסייה.

גדעון סער: צריך לקיים יזמים מיוחדים בנושא עצמאים ויזמים, אם יש את הנטייה הזאת, צריך ללכת עם הנטייה הזאת.

גדעון סער: צריך לעשות מאמץ מיוחד בהכשרה מקצועית.

גדעון סער: לצערי, התרשמתי מהדיון שאין טיפול מעשי, ממשלתי, רציני לנושא הזה.

גדעון סער: לפי דעתי, לא שאני נגד עשיית סקר, או מיפוי, אבל הבעיות ברורות.

גדעון סער: הבעיות הוצגו כאן, הבעיות הן של נשים משכילות שדווקא כן רוצות לרכוש השכלה, וזה גורם ליאוש הרבה יותר גדול.

גדעון סער: כי ברגע שאת או אתה, רוכשים השכלה גבוהה, ובכל זאת תקועים בשוק העבודה, זה גורם לתסכולים הרבה יותר גדולים.

מרית דנון: לא רק בתחום - - -

גדעון סער: היה בשני תחומים.

גדעון סער: היה סקר צרכים, והיה הנושא של מיפוי משכילות.

גדעון סער: אני חושב שהממשלה צריכה לקבוע יעדים.

גדעון סער: למשל בדברים שהיא יכולה לשרת בשירות המדינה, איקס משרות יהודיות, או דירקטוריות, יש נשים משכילות לדירקטוריונים של תאגידים ממשלתיים.

גדעון סער: אנחנו נקרא לכל משרדי הממשלה, אני גם רוצה לפנות בכמה מכתבים למספר גורמים, לעשות מאמץ מיוחד לעידוד תעסוקה של נשים דרוזיות, כולל שילוב של נשים דרוזיות בשירות המדינה, כחלק מהמאמץ הכללי שצריך להתייחס למגזר הדרוזי כולו, והוא חייב לכלול גם שריון של משרות ייעודיות בשרות המדינה.

גדעון סער: אני רוצה לפנות בעניין הזה לנציב שרות המדינה.

גדעון סער: אני רוצה לפנות בעניין הזה לראש הממשלה.

גדעון סער: גם כראש ממשלה, וגם כשר רווחה.

גדעון סער: אני גם רוצה לפנות בנקודה שעלתה כאן בנושא סגירת המשרד בבית ג'אן, לשר התמ"ת השר אלי ישי, שמופקד היום על שירות התעסוקה, וגם היום על המוסד לביטוח לאומי כדי שההחלטה הזאת תשונה, למרות שחלפה כבר שנה, יכול להיות שזה לא בתקופתו, ודווקא הוא כן יגלה נטייה לשנות את ההחלטה.

גדעון סער: אני חושב שזה חשוב ומכביד על אוכלוסיית רווחה ביום יום.

גדעון סער: אני מודה לכל מי שבא.

גדעון סער: ואני בעיקר פונה כאן לנציגי משרדי הממשלה, אנחנו יכולים לתת רוח גבית ומחמיאה, וללחוץ ולהציף את הנושא הזה בדיונים כאן.

גדעון סער: אבל הממשלה צריכה לפעול, יש את הכלים לפעול, ובמאמץ לא גדול, סך הכל היקף הדרוזים בשרות המדינה, 300 ומשהו משרות גברים ונשים, במאמץ לא גדול אפשר לשפר בעשרות אחוזים, ויותר מזה.

גדעון סער: והדבר הזה הוא לא דבר גדול מבחינת המדינה, אבל מבחינת ההרגשה שתהיה בתוך המגזר, זה מאוד ישפיע בכל כפר ובכל מקום.

גדעון סער: זה צריך לבוא לא מכל המשרדים, ששלחו ייצוג בדרג מתאים לדיון הזה.

גדעון סער: הסתכלתי על הרשימות, אני מבקש שיהיה לנו סיוע, גם בדחיפה מלמטה בתוך המשרדים.

גדעון סער: אני מודה לכל מי שהשקיע, או השקיע לבוא לדיון.

גדעון סער: שרה, אנחנו מקבלים את ההחלטה הזאת פה אחד.

גדעון סער: תודה וצהריים טובים.